CELEX: 32012R0297
Language: sl
Date: 2012-04-02 00:00:00
Title: Izvedbena uredba Komisije (EU) št. 297/2012 z dne 2. aprila 2012 o uvrstitvi določenega blaga v kombinirano nomenklaturo

5.4.2012   
            
            
               SL
            
            
               Uradni list Evropske unije
            
            
               L 99/9
            
         IZVEDBENA UREDBA KOMISIJE (EU) št. 297/2012
   z dne 2. aprila 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Po členu 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) je smiselno predvideti, da se ob upoštevanju predpisov, ki veljajo v Evropski uniji glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, imetnik zavezujoče tarifne informacije, ki so jo izdali carinski organi držav članic glede uvrščanja blaga v kombinirano nomenklaturo in ki ni v skladu s to uredbo, lahko nanjo sklicuje še 60 dni.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Ob upoštevanju predpisov, ki v Evropski uniji veljajo glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, se je na zavezujočo tarifno informacijo, ki so jo izdali carinski organi držav članic in ni v skladu s to uredbo, mogoče sklicevati v obdobju 60 dni na podlagi člena 12(6) Uredbe (EGS) št. 2913/92.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. aprila 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Pravokotni izdelek z merami približno 60 × 300 cm, sestavljen iz dveh različnih slojev (en sloj iz tekstilnega materiala in en sloj iz papirja), zlepljenih skupaj, in s skupno debelino približno 0,26 mm.
                  Sloj iz tekstilnega materiala je sestavljen iz netkanega tekstila iz sintetičnih (poliester) vlaken debeline približno 0,18 mm in težo približno 48,3 g/m2. Sloj papirja je debel približno 0,08 mm in težek približno 20,9 g/m2.
                  Vidna stran sloja papirja je nekoliko vzorčasta in ima štiri tekstilne vrvi iz bombaža (v obliki vrvice), lepljene vertikalno po celotni dolžini. Na isti strani potekajo tanke bambusove palice vodoravno čez celotno širino na intervalih približno 4 cm.
                  Izdelek se lahko uporablja za različne namene, na primer kot panelna zavesa, predelna stena, za zakrivanje odprtih skladišč, za nadomestitev vrat.
                  (panelna zavesa)
                  (Glej fotografijo št. 657.) (1)
                  
               
               
                  6303 92 10
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 1 k poglavju 63, opomba 7(e) k oddelku XI in besedilo oznak KN 6303, 6303 92 in 6303 92 10.
                  Netkan tekstil daje izdelku bistveni značaj, ker je njegova prisotnost prevladujoča v količini in masi, ter zaradi svoje pomembne vloge v zvezi z uporabo izdelka (glej tudi pojasnjevalne opombe harmoniziranega sistema k splošnim pravilom za razlago 3(b), točka VIII). Natančneje, brez ojačevalne vloge netkanega tekstila določena uporaba ne bi bila mogoča. Zato je izključena uvrstitev v poglavje 48 kot izdelek iz papirja.
                  Ker je izdelek sestavljen iz dveh različnih materialov, zlepljenih skupaj (poliestrski netkan tekstil in papir), se za izdelek šteje, da je sestavljen v smislu opombe 7(e) k oddelku XI.
                  Ker so tanke bambusove palice zlepljene v intervalih približno 4 cm, se šteje, da imajo le okrasno funkcijo in ne prispevajo k ojačanju izdelka. Zato je izključena uvrstitev v poglavje 46 kot izdelek iz bambusa.
                  Zaradi svoje velikosti, možnosti, da se ga skrajša na želeno dolžino preprosto z rezanjem, in dejstva, da se lahko uporablja za več namenov, povezanih z uporabo zavese, ima izdelek objektivne značilnosti zavese ali notranje žaluzije.
                  Zato se uvrsti pod oznako KN 6303 92 10 kot zavesa ali notranja žaluzija iz sintetičnih vlaken.
               
            
         
      
         (1)  Fotografija je zgolj informativne narave.